Publication: Magyar Közlöny
Issue: MK-2003-124 (Year: 2003, Number: 124)
Era: 1990-2004
Section: a 72/2003. (X. 29.) GKM rendelethez
Paragraph Index: 98

2. Meghatározások 2.1. FAM tevékenységhez használt eszközök A FAM tevékenységhez használt munkaeszközök és egyéni védõfelszerelések összessége (a továbbiakban: FAM eszközök). 2.2. Névleges feszültség szintek 2.2.1. Kisfeszültség (a továbbiakban: KiF) A névleges érték, váltakozó áram esetében nem haladja meg az 1000 V-ot vagy egyenáram esetében az 1500 V-ot. 2.2.2. Nagyfeszültség (a továbbiakban: NaF) A névleges érték, váltakozó áram esetében meghaladja az 1000 V-ot vagy egyenáram esetében az 1500 V-ot. Ezen belül középfeszültség (a továbbiakban: KöF) ahol a feszültség névleges értéke nagyobb, mint 1 kV, de a 35 kV-ot nem haladja meg, váltakozó áram esetén. 2.3. Elõírt távolságok 2.3.1. Munkavégzés legkisebb védõtávolsága: az a levegõben mérhetõ legkisebb munkavégzési védõtávolság, melyet a munkát végzõ személy testrésze vagy a kezében tartott vezetõ anyagú szerszám és a különbözõ potenciálon levõ 2003/124. szám feszültség alatt álló vagy földelt részek között kell tartani (a továbbiakban: legkisebb megközelítési távolság). Az elõírt értékeket az 1. számú táblázat tartalmazza.

Source: https://magyarkozlony.hu/hivatalos-lapok/d697ab75a97cbdf6cea3aef37fd146b9ce0b7b68/dokumentumok/96cdba5aacdc14ea193624a6d2589e97dd9ad694/letoltes